REPUBLIKA HRVATSKA Razina: 23

ZADARSKA ŽUPANIJA RKP: 35118

OPĆINA PRIVLAKA Žiro račun: 2390001 1857400004

 Matični broj: 02690314

Ivana Pavla II 46

23 233 Privlaka OIB: 86291327705

 Šifra djelatnosti: 8411

**BILJEŠKE UZ KONSOLIDIRANA IZVJEŠĆA ZA RAZDOBLJE**

1. **siječnja do 31. prosinca 2021.g.**

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 87/08, 136/12 i 15/15) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18,126/19, 145/20, 32/21 i 144/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19, 83/21 i 144/21).

Općina Privlaka ima jednog proračunskog korisnika i to Dječji vrtić „Sabunić“. U konsolidiranom financijskom izvještaju prikazuje se poslovanje općine Privlaka zajedno sa njenim korisnikom dječjim vrtićom Sabunić na način da se sagledaju kao jedna jedinstvena cjelina.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika AOP 131, te rashodi kod Općine Privlaka na kontu 367 Prijenosi proračunskim korisnicima iz nadležnog proračuna za financiranje redovne djelatnosti AOP 234 u ukupnom iznosu od 639.001 kuna.

Financijskim izvještajem za razdoblje 01.01.2021 - 31.12.2021. godine ostvareni su konsolidirani ukupni prihodi i primici u iznosu od 23.331.865 kn te su veći za 73,3 % odnosnu na prethodnu godinu. Zbrajanjem rashoda dobili su se konsolidirani rashodi i izdaci u iznosu od 20.433.459 kn što je za 27 % više u odnosu na isto izvještajno razdoblje prethodne proračunske godine.

Eliminiranjem unutar transakcija između općinskog proračuna i proračunskog korisnika ostvaren je višak prihoda i primitaka u iznosu od 2.898.406 kn. U 2021. godinu prenesen je višak prihoda i primitaka u iznosu od 5.727.516 kn, tako da višak prihoda i primitaka raspoloživ u sljedećem razdoblju iznosi 8.625.922 kn.

1. **BILJEŠKE UZ IZVJEŠTAJ O PRIHODIMA I RASHODIMA , PRIMICIMA I IZDACIMA (Obrazac: PR-RAS)**

**1.1. PRIHODI**

**Bilješka broj 1, AOP 001**

Prihodi poslovanja općine Privlaka konsolidirani s prihodima poslovanja proračunskog korisnika dječjeg vrtića Sabunić ostvareni u izvještajnom razdoblju iznose 21.941.368 kn što je 65,8 % više u odnosu na prethodnu proračunsku godinu.

Ostvareni prihodi poslovanja proračunskog korisnika Dječjeg vrtića Sabunić iznose 139.174 kn što iznosi 0,63 % od ukupno ostvarenih konsolidiranih prihoda poslovanja općine Privlaka za izvještajno razdoblje. Iz prihoda su kroz konsolidaciju eliminirani prihodi vrtića za doznačena sredstva općine za plaće i putne troškove u iznosu 639.001 kn, veza podskupina računskog plana proračunskog računovodstva 671/367 (AOP 130).

Značajno odstupanje ostvarenih prihoda u odnosu na prethodnu godinu obrazlaže se kako slijedi:

**Bilješka broj 2, AOP 018**

Porezi ove skupine su veći za 76,1 % u odnosu na prethodnu godinu. Glavninu ove skupine prihoda čini porez na promet nekretnina evidenciju i naplatu kojeg vodi Porezi uprava a koji je ostvaren u iznosu od 5.179.308 kn što je 126,8 % više u odnosu na prethodnu godinu zbog puno većeg prometa nekretninama, dok je porez na nepokretnu imovinu koji se odnosi na porez na kuće za odmor ostvaren u neznatno većem iznosu točnije u iznosu od 1.786.908 kn što je 6,9 % više. Navedeni prihod u cijelosti se odnosi na općinu Privlaka.

**Bilješka broj 3, AOP 045**

Pomoći iz inozemstva i od subjekata unutar općeg proračunaostvarene su u iznosu od 1.849.635 kn što je puno više u odnosu na prethodnu godinu budući da je izmjenama Zakona o porezu na dohodak (Narodne novine, broj 138/20) umjesto udjela fiskalnog izravnanja od 17%, koji se izdvaja iz poreza na dohodak, propisano da se sredstva fiskalnog izravnanja osiguravaju u državnom proračunu. Slijedom navedenog, sredstva fiskalnog izravnanja osigurana u državnom proračunu koja su se evidentirala kao prihod od poreza na dohodak u okviru podskupine računa 611 Porez i prirez na dohodak i to kao nenamjenski prihod, evidentiraju se u okviru osnovnog računa 63311 Tekuće pomoći iz državnog proračuna te su u 2021. godini ostvarene u iznosu od 985.994 kn. Nadalje, pomoći iz inozemstva i od subjekata unutar općeg proračuna odnose se na:

a) kapitalnu pomoć od EU (APPRRR) za Sportski centar Šumica u iznosu od 296.500 kn;

b) tekuće pomoći iz Županijskog proračuna u iznosu od 102.100 kn od koji se 100.000 kn odnosi na uređenje plaža, dok je 2.100 kn dodijeljeno korisnicima centra za socijalnu skrb za ogrjev;

c) tekuće pomoći proračunskim korisnicima iz proračuna koji im nije nadležan u iznosu od 9.400,00 kn odnose se na tekuće donacije Ministarstva znanosti i obrazovanja za djecu predškolske dobi u iznosu od 3.000,00 kn i za djecu s poteškoćama u razvoju u iznosu od 6.400,00 kn, te su ostvareni za 56,7 % više u odnosu na 2020. godinu budući da je ove godine Ministarstvo doznačilo planirana sredstva. Navedeni prihod odnosi se na Dječji vrtić Sabunić

**Bilješka broj 5 AOP 057**

Pomoći od izvan proračunskih korisnika odnosi se na Kapitalnu pomoć Županijske uprave za ceste Zadarske županije u iznosu od 455.641 kn ostvarenu temeljem Ugovora o sufinanciranju nogostupa županijske ceste Ž6273 kroz naselje Privlaka.

**Bilješka broj 6, AOP 077**

Prihodi od imovine ostvareni su u iznosu od 507.689 kn što je znatno više u odnosu na prethodnu proračunsku godinu. Značajno odstupanje u odnosu na prethodnu godinu odnosi se na prihod od zateznih kamate ostvaren naplatom potraživanja za Komunalne doprinose za novogradnju. Navedeni prihodi obuhvaćaju i naknade za koncesije koje čine glavninu istih, a ostvareni su u iznosu od 208.358 kn što je 33,3 % više u odnosu na prethodnu godinu zbog većeg broja izdanih koncesijskih odobrenja. Ostali prihodi od nefinancijske imovine odnose se na naknadu za nezakonito zadržavanje zgrade u prostoru te su ostvareni u iznosu od 20.437 kn što je znatno više u odnosu na prethodnu godinu zbog većeg broja legalizacije bespravno sagrađenih objekata. Navedeni prihodi u cijelosti se odnose se na općinu Privlaka.

**Bilješka broj 7, AOP 101**

Usporedbom podataka možemo zaključiti da su prihodi od upravnih i administrativnih pristojbi, pristojbi po posebnim propisima i naknada u odnosu na prethodnu godinu veći za 65,4 % te su ostvareni u iznosu od 9.497.359 kn, a obuhvaćaju državne upravne i sudske pristojbe, ostale pristojbe i naknade, prihode od državne uprave, prihode vodnog gospodarstva, ostale nespomenute prihode, komunalne doprinose i komunalne naknade. Najznačajniji udio u ovim prihodima imaju komunalni doprinosi koji su ostvareni u znatno većem iznosu u odnosu na prethodnu proračunsku godinu točnije za 151,2 % zbog većeg broja izdanih građevinskih dozvola od strane ureda za prostorno uređenje i zaštitu okoliša Zadarske Županije a samim time i većeg broja izdanih Rješenja za plaćanje komunalnog doprinosa od strane općine Privlaka.

Ujedno se značajno odstupanje u okviru ovih prihoda odnosi se na ostale prihode koji su manji za 53,7 % u odnosu na izvještajno razdoblje prethodne proračunske godine budući da nam Hrvatske vode nisu doznačile 10 % od ostvarenih prihod naplate Naknade za uređenje voda koje su nam dužni doznačiti..

Od ukupnog iznosa navedenih konsolidiranih prihoda na općinu Privlaka odnosi se iznos od 9.378.069 kn, dok se na Dječji vrtić Sabunić odnosi iznos od 119.290 kn a sadrži prihode doznačene na ime sufinanciranja cijene vrtića što je više za 20,8 % u odnosu na prethodnu proračunsku godinu zbog većeg broja upisane djece.

**Bilješka broj 8: AOP 123**

Donacije od pravnih i fizičkih osoba izvan općeg proračuna odnose se na prihode doznačene na ime tekuće donacije fizičkih osoba u iznosu od 5.484 kn i na tekuću donaciju TZ Privlaka u iznosu od 5.000,00 kn, te su veći za 39,8 % u odnosu na prethodnu godinu.Navedeni prihod u cijelosti se odnosi na Dječji vrtić Sabunić.

**Bilješka broj 9, AOP 134**

Kazne, upravne mjere i ostali prihodi ostvareni su u iznosu od 49.731 kn što je znatno više u odnosu na prethodnu 2020. godinu budući da je uveden sustav naplate parkinga na području općine Privlaka a time i izdavanje kazni za nepropisno parkiranje naplata kojih se vodila pod navedenih prihodima. Također ostvaren je i prihod od povrata stipendija studenata koji su odustali od studiranja, zatim povrat doznačenih sredstava ženskoj klapi Libar koja je prekinula sa svojim poslovanjem. Navedeni prihod u cijelosti se odnosi na općinu Privlaka.

**Bilješka broj 10, AOP 292**

Prihodi od prodaje nefinancijske imovineu ovom izvještajnom razdoblju ostvareni su u iznosu od 258.541 kn što je neznatno više u odnosu na isto izvještajno razdoblje prethodne godine. Navedeni prihodi odnose se na prihod od prodaje materijalne imovine, točnije zemljišta općine Privlaka.

**Bilješka broj 11, AOP 477**

Primici od zaduživanja ostvareni su u iznosu od 1.131.956 kn, a odnose se na primljeni iznos kredita od Zagrebačke banke d.d. za Izgradnju i opremanje Dječjeg vrtića u Privlaci, te se odnose na općinu Privlaka.

**1.2. RASHODI**

**Bilješka broj 12, AOP 146**

Rashodi poslovanja općine Privlaka konsolidirani s rashodima poslovanja proračunskog korisnika u ovom izvještajnom razdoblju iznose 15.890.930 kn što je za 10,5 % više u odnosu na prethodno izvještajno razdoblje. Rashodi poslovanja proračunskog korisnika Dječjeg vrtića Sabunić iznose 752.411 kn što iznosi 2,8 % od ukupno ostvarenih konsolidiranih rashoda poslovanja.

Veća odstupanja u odnosu na prethodnu proračunsku godinu su kod sljedećih rashoda:

**Bilješka broj 13, AOP 147**

Rashodi za zaposlene ostvareni su u iznosu od 2.271.145 kn što je 13,1 % više u odnosu na prethodno razdoblje. Iznos od 1.680.754 kn ostvarenih rashoda za zaposlene odnosi se na općinu Privlaka što je 13,1 % više u odnosu na prethodno razdoblje budući da je tijekom 2021. godine primljena djelatnica na radno mjestu višeg stručnog suradnika za opće pravne poslove i lokalnu samoupravu, a ujedno je i isplaćena naknada dvojici djelatnika za smrt užeg člana obitelji, kao i naknada djelatnici za novorođeno dijete. Iznos od 590.392 kn odnosi na rashode za zaposlene Dječjeg vrtića Sabunić te su veći u odnosu na prethodnu godinu za 13 % budući da je djelatnica koja je primljena na pola radnog vremena raspoređena na puno radno vrijeme, te je zbog dužeg odsustva djelatnice zbog bolesti zaposlena njena zamjena na određeno vrijeme.

**Bilješka broj 14 AOP 159**

Naknade troškova zaposlenima ostvareni su u iznosu od 49.996 kn što je za 12 % više u odnosu na prethodnu godinu. Navedeni troškovi kod općine Privlaka ostvareni su u iznosu od 38.492 kn što je za 35,1 % vše u odnosu na prethodnu godinu s obzirom na veći broj službenih putovanja kao i većeg broja pohađanja seminara i edukacija, dok su kod Dječjeg vrtića ostvareni u iznosu od 11.504,00 kn što je 28,8 % manje u odnosu na 2020. godinu zbog manjeg broja pohađanja stručnih seminara.

**Bilješka broj 15, AOP 164**

Rashodi za materijal i energiju odnose se na uredski materijal i ostale materijalne rashode, energiju, materijal i dijelove za tekuće i investicijsko održavanje, sitni inventar te službenu, radnu i zaštitnu odjeću i obuću a ostvareni su iznosu od 671.951 kn što je neznatno više u odnosu na prethodno izvještajno razdoblje. Najveće odstupanje kod općine Privlaka odnosi se na nabavu sitnog inventara za potrebe općine Privlaka. Dječji vrtić je u odnosu na prethodnu godinu ostvario 42,6 % više rashoda za materijal i energiju budući da u prethodnoj izvještajnoj godini određeno vrijeme nije radio zbog situacije uzrokovane epidemijom virusa COVID-19, te zbog većeg broja djece u vrtiću

**Bilješka broj 16, AOP 172**

Rashodi za usluge ostvareni su u iznosu od 8.368.153 kn što je 3,6 % manje u odnosu na prethodnu godinu. Najznačajnija odstupanja rashoda po ovoj osnovi kod općine Privlaka odnose se na usluge tekućeg i investicijskog održavanja koji su ostvareni u iznosu od 5.661.499 kn što je 22,2 % manje u odnosu na prethodnu godinu u kojoj su bili veći troškovi održavanja nerazvrstanih cesta, zatim uređenja parkinga te je također saniran potporni zid u centru što je dovelo do većih odstupanja. Nadalje došlo je do povećanja rashoda za usluge promidžbe i informiranja za 23 % jer su u prethodnoj godini bili manji zbog situacije vezane uz pojavu epidemije bolesti COVID-19.

Zdravstvene i veterinarske usluge su manje za 34,1 % budući da su police za dobrovoljno zdravstveno osiguranje odnosno za sistematski pregled djelatnika knjižene na zdravstvene usluge umjesto na premije osiguranja zaposlenih.

Ujedno je došlo i do povećanja rashoda intelektualnih i osobnih usluga za 141,4 % a koje su ostvarene u iznosu od 2.039.888 kn te se većim dijelom odnose na odvjetničke usluge koje su ostvarene u većem iznosu u odnosu na prethodnu proračunsku godinu zbog pravomoćne presude u predmetu RO-RO Projekt d.o.o. protiv općine Privlaka gdje su zbog vrijednosti predmeta spora troškovi odvjetničkih usluga veći. Zbog uvođenja programa prometnog redarstva i računalne usluge bilježe porast od 40,8 % u odnosu na prethodnu proračunsku godinu. Također i ostale usluge bilježe porast od 57,3 % a povećanje kojih se odnosi na usluge za održavanje božićnih ukrasa te božićnog uređenja mjesta

Rashodi po ovoj osnovi kod Dječjeg vrtića ostvareni su u iznosu od 32.832,71 kn što je 8,1 % manje u odnosu na prethodnu proračunsku godinu, a odnose se na usluge telefona i pošte, komunalne usluge, zdravstvene usluge, intelektualne i osobne te računalne usluge.

**Bilješka broj 17, AOP 183**

Ostali nespomenuti rashodi poslovanja ostvareni su u iznosu od 924.173 kn što je 50,1 % više u odnosu na prethodno izvještajno razdoblje. Navedeni rashodi općine Privlaka ostvareni su u iznosu od od 853.161 kn što je 55 % više u odnosu na prethodnu proračunsku godinu. Naknade za rad predstavničkih i izvršnih tijela veće su za 50,6 % zbog povećanja Naknade članovima predstavničkog tijela sa 170,00 kn na 200,00 kn, ujedno su i veći troškovi premija osiguranja budući da su, kako je gore navedeno police za dobrovoljno zdravstveno osiguranje odnosno za sistematski pregled djelatnika knjižene na zdravstvene usluge umjesto na premije osiguranja zaposlenih.

Najznačajnija odstupanja odnose se na troškove reprezentacije koji su znatno veći budući da je u prethodnoj godini zbog koronavirusa bilo i manjeg broja ugošćavanja poslovnih partnera i na troškove sudskih postupaka koji su ostvareni u iznosu od 282.427 kn što je znatno više u odnosu na prethodnu godinu zbog većeg broja troškova parničnih postupaka.

Nadalje, ostali nespomenuti rashodi poslovanja manji su za 40,8 % budući da je u 2021 godinu bio veći broj neplaniranih donacija i troškova zbog situacije uzrokovane pojavom koronavirusa..

Ostali nespomenuti rashodi Dječjeg vrtića Sabunić ostvareni su u iznosu od 71.010,68 kn što je 8,5 % više u odnosu na prethodnu proračunsku godinu budući da je primljen veći broj djece a samim tim je došlo i do povećanja troškova cateringa za prehranu djece.

**Bilješka broj 18, AOP 197**

Kamate za primljene kredite i zajmove su za razliku od prethodne godine ostvareni u iznosu od 2.379 kn rashodi kojih se odnose na obveze za kamate po dugoročnom kreditu za izgradnju i opremanje dječjeg vrtića u Privlaci.

**Bilješka broj 19, AOP 205**

Ostali financijski rashodi ostvareni su u iznosu od 80.320 kn što je znatno više u odnosu na prethodnu proračunsku godinu i kod općine Privlaka i kod Dječjeg vrtića Sabunić a odnose se na bankarske usluge i usluge platnog prometa troškovi kojih su veći zbog povećanja cijena usluga banaka.

**Bilješka broj 20, AOP 219**

Pomoći dane u inozemstvo i unutar općeg proračuna ostvarene su u iznosu od 36.991 kn što je 47,4 % manje u odnosu na prethodnu proračunsku godinu. Tekuće pomoći unutar općeg proračuna su za razliku od prethodne godine ostvarene u iznosu od 3.361 kn a odnose se na sufinanciranje prehrane učenika s područja općine Privlaka. Kapitalne pomoći proračunskim korisnicima drugih proračuna ostvareni su u iznosu od 33.630 kn što je 52,2 % manje u odnosu na prethodno izvještajno razdoblje budući da je tada ostvarena kapitalnu pomoć OŠ Privlaka za sanaciju ravnog krova. Navedeni rashodi u cijelosti se odnose na općinu Privlaka.

**Bilješka broj 21, AOP 274**

Kapitalne pomoći ostvarene su u iznosu od 2.092.824 kn što je 98,2 % više u odnosu na prethodnu proračunsku godinu a odnose se na kapitalnu pomoć općine Privlaka za izgradnju sustava kanalizacije troškovi kojih su veći zbog veće količine izvedenih radova.

**Bilješka broj 22, AOP 344**

Konsolidirani rashodi za nabavu nefinancijske imovine ostvareni su u iznosu od 4.042.529 kn što je 136,7 % više u odnosu na prethodno izvještajno razdoblje a najvećim dijelom se odnose na općinu Privlaka te obuhvaćaju:

**- rashode za nabavu neproizvedene dugotrajne imovine (AOP 345)** ostvareni su u iznosu od 1.104.679 kn, a do većeg odstupanja u odnosu na ostvarenje prethodne godine došlo je zbog sufinanciranja izgradnje nogostupa županijske ceste Ž6273 kroz naselje Privlaka;

**- rashode za nabavu proizvedene dugotrajne imovine (AOP 357 )** ostvareni su u iznosi od 2.428.362 kn što je 47,7 % više u odnosu na prethodnu godine, a najznačajnija odstupanja odnose se na rashode za građevinske objekte rashodi kojih se odnose na gradnju Dječjeg vrtića, zatim na kupnju mobilne kućice dane na privremeno korištenje obitelji u Petrinji koja je razornim potresom ostala bez svog doma, te na gradnju nadstrešnice za kapelicu na groblju, gradnju spomenika „Sabunjar“, kao i na gradnju solarne javne rasvjete. Došlo je i do odstupanja kod rashoda za nabavu postrojenja i opreme, točnije znatno su se smanjili rashodi za nabavu uredske oprema i namještaja, te komunikacijske opreme dok su u odnosu na prethodnu godinu nastali rashodi za nabavku opreme za održavanje i zaštitu koji se odnose na gradnju sidrenog sustava na Mulu u selu u iznosu od 51.137 kn.

Kod Dječjeg vrtića Sabunić navedeni rashodi su ostvareni u iznosu od 1.150 kn a odnose se na nabavu opreme odnosno na kolica za posluživanje.

Nadalje, rashodi za nabavu nematerijalne proizvedene imovine smanjili su se za 30,5 % u odnosu na prethodno izvještajno razdoblje zbog manjeg broja troškova za izradu projektnih dokumentacija;

**- rashode za dodatna ulaganja na nefinacijskoj imovini (AOP 396)** koji su za razliku od prethodne proračunske godine ostvareni u iznosu od 509.488 kn a odnose se na modernizaciju nerazvrstanih cesta.

Općina je evidentirala rashode koji se odnose na proračunskog korisnika u ukupnom iznosu od 639.001 kn od čega je doznačila vrtiću ukupan iznos od 639.001 kn, navedeni iznos je u konsolidiranom financijskom izvješću eliminiran, veza podskupina računskog plana proračunskog računovodstva 671/367 (AOP 235).

**Bilješka broj 23, AOP 573**

Izdaci za dionice i udjele u glavnici odnose se na općinu Privlaka te su ostvareni u iznosu od 500.000 kn a odnose se na dionice i udjele u glavnici trgovačkih društava u javnom sektoru, točnije na dokapitalizaciju OKD Artić.

1. **BILJEŠKE UZ BILANCU (Obrazac: BIL)**

Prema Pravilniku o izmjenama Pravilnika o financijskom izvještavanju u proračunskom računovodstvu (NN 112/18) obvezne Bilješke uz Bilancu su :

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina
2. Popis sudskih sporova u tijeku

**Tablica 1:** Popis ugovornih odnosa i slično koji uz ispunjenje određenih uvjeta, mogu postati obveza ili imovina



Popis ugovornih odnosa i slično koji uz ispunjenje određenih uvjeta, mogu postati obveza ili imovina identičan je izvješću koje je dostavila općina Privlaka budući da proračunski korisnik Dječji vrtić Sabunić nema knjiženja po osnovi istih.

Evidencijom izvanbilančnih zapisa uspostavljen je pregled ugovornih odnosa i slično koji uz ispunjenje određenih uvjeta, mogu postati obveza ili imovina općine Privlaka a odnose se na dana/primljena jamstva – zadužnice kao instrumenti osiguranja plaćanja koje na dan 31.12.2021. godine iznose 2.020.000,00 kn

**Tablica 2:** Popis sudskih sporova u tijeku; Potencijalne obveze po osnovu sudskih sporova u tijeku



Popis sudskih sporova u tijeku identičan je izvješću koje je dostavila općina Privlaka budući da proračunski korisnik Dječji vrtić Sabunić nema knjiženja po osnovi istih.

Popis sudskih sporova u tijeku u kojima se općina Privlaka pojavljuje kao Tuženik, koji za općinu Privlaka mogu postati obveza odnosno rashod na dan 31.12.2021. godine iznose 75.433.442,16 kn.

**Tablica 3:** Popis sudskih sporova u tijeku; Potencijalna potraživanja po osnovu sudskih sporova u tijeku



Popis sudskih sporova u tijeku u kojima se općina Privlaka pojavljuje kao Tužitelj, a koji za općinu Privlaka mogu postati prihod na dan 31.12.2021. godine iznose 412.001,00 kn.

**Bilješka broj 1, AOP 003**

Neproizvedena dugotrajna imovinaiznosi 22.404.286 kn što je povećanje od 5,2 % u odnosu na početno stanje 2021. godine a odnosi se na kupnju poljoprivrednog zemljišta č.zem. 756/2 i 4147/2, izgradnju nogostupa na ŽC 6273, te na rekonstrukciju Multimedijalne dvorane u zgradi OŠ Privlaka. Navedena imovina u cijelosti se odnosi na općinu Privlaka.

**Bilješka broj 2, AOP 007**

Proizvedena dugotrajna imovinaje u toku godine povećana za 9,5 % u odnosu na početno stanje te iznosi 25.065.357 kn. Značajna povećanja odnose se na povećanje vrijednosti građevinskih objekata točnije na kupnju mobilne kućice te na izgradnju Dječjeg vrtića u Privlaci, kao i na izgradnju nadstrešnice za kapelicu na mjesnom groblju. Tijekom 2021. godine evidentirani su i kupljeni uređaji, namještaj i oprema a najznačajnije povećanje nabavke opreme odnosi se na evidenciju spremnika za odvojeno prikupljanje komunalnog otpada temeljem Ugovora o prijenosu prava vlasništva između Fonda za zaštitu okoliša i energetsku učinkovitost i općine Privlaka.

Dječji vrtić bilježi smanjenje navedene imovine zbog povećanja ispravka vrijednosti iste.

**Bilješka broj 3, AOP 064**

U odnosu na početno stanje (stanje 01.01.) vidljivo je povećanje novčanih sredstava na poslovnom računu općine Privlaka kao i kod Dječjeg vrtića.

Stanje novaca na računa kod poslovne banke općine Privlaka na dan 31.12.2021. iznosi 9.353.441 kn, dok stanje novaca u blagajni iznosi 1.692 kn, dok stanje novaca na računa kod poslovne banke Dječjeg vrtića Sabunić na dan 31.12.2021.g. iznose 48.716kn, a u blagajni 350 kn.

**Bilješka broj 4, AOP 081**

Ostala potraživanja u iznosu od 4.581 kn odnose se na potraživanja općine Privlaka u iznosu od 4.500 kn za plaćeni predujam za vodovodni priključak trgovačkom društvu Vodovod d.o.o., Zadar, dok se iznos od 81 kn odnosi na potraživanja Dječjeg vrtića za preplaćene obveze prema dobavljaču ZKM d.o.o. u iznosu od 45 kn i dobavljaču KOBAŠ u iznosu od 36 kn.

**Bilješka broj 5, AOP 134**

Dionice i udjeli u glavnici u cijelosti se odnose na općinu Privlaka te su veći su za 56,3 % u odnosu na početno stanje te iznose 1.388.000 kn a odnose se na dokapitalizaciju OKD Artić.

**Bilješka broj 6, AOP 141**

Potraživanja za prihode poslovanja na dan 31.12.2021. godine iznose 6.387.542 kn što je 16,2 % manje u odnosu na početno stanje (stanje 01.01.). Navedena potraživanja općine Privlaka odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade, potraživanja za prihode od prodaje roba i usluga te pruženih usluga, te su manja u odnosu na prethodnu godinu zbog naplate potraživanja iz prethodnih godina a koja se odnose na potraživanja za komunalni doprinos - novogradnju.

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 2.063.306 kn, a najveći dio odnosi se na porez na promet nekretnina utvrđivanje i naplatu kojeg vodi Porezna uprava Zadar.

Potraživanja za prihode od imovine iznose 87.835 kn i odnose se na potraživanja od zakupa i iznajmljivanja imovine te potraživanja za koncesijska odobrenja.

Najveći dio potraživanja za prihode poslovanja odnosi se na potraživanja za upravne i administrativne pristojbe, pristojbe po posebnim propisima i naknade u ukupnom iznosu od 6.565.260 kn, odnosno najvećim dijelom na potraživanja za komunalne doprinose i komunalne naknade. Ostatak potraživanja odnosi se na prihode vodnog gospodarstva (naknada za razvoj vodoopskrbe i naknada za uređenje voda), naknade za zakup javne površine.

Potraživanja za prihode poslovanja Dječjeg vrtića Sabunić iznose se 25.970 kn te se odnose na nedospjela potraživanja za prihode od sufinanciranja cijene vrtića.

**Bilješka broj 7, AOP 158**

Ispravak vrijednosti potraživanja u cijelosti se odnosi na općinu Privlaka te na dan 31.12.2021. godine iznosi 2.378.479 kn što je 99,4 % manje u odnosu na početno stanje budući da se dio potraživanja za koje je u prethodnim godinama napravljen ispravak vrijednosti naplatio. Naime, temeljem navedenog pravilnika propisano da se ispravak vrijednosti potraživanja obvezno provodi na kraju proračunske godine uzimajući u obzir:

1. kašnjenje u naplati preko godine dana

2. pokretanje stečajnog i/ili likvidacijskog postupka nad dužnikom.

Struktura ispravka vrijednosti potraživanja vidljiva je u tabeli koja slijedi:

|  |  |
| --- | --- |
| **Vrsta prihoda** | **Ispravak vrijednosti potraživanja** |
| Porez na tvrtku | 20.934,42 |
| Zakup javne površine | 13.750,00 |
| Porez na potrošnju | 17.205,11 |
| Porez na kuću za odmor | 441.149,34 |
| Komunalni doprinos | 156.718,38 |
| Komunalna naknada | 284.912,66 |
| Naknada za uređenje voda | 457.238,41 |
| Katastarska izmjera | 643.333,00 |
| Porez na promet nekretnina | 343.237,71 |
| **UKUPNO**  | **2.378.479,03** |

**Bilješka broj 8, AOP 159**

Potraživanja od prodaje nefinancijske imovine odnose se na potraživanja od prodaje zemljišta te iznose 47.592 kn što je 77,7 % manje u odnosu na početno stanje budući da su ista naplaćena sukladno Ugovorima o kupoprodaji zemljišta.

Navedena potraživanja u cijelosti se odnose na općinu Privlaka.

**Bilješka broj 9, AOP 170**

Ukupne obveze iznose 1.914.816 kn te se na obveze općine Privlaka odnosi iznos od 1.848.163 kn, a na obveze Dječjeg vrtića Privlaka iznos od 66.654 kn. Kod općine Privlaka navedene obveze se odnose na rashode poslovanja u iznosu od 716.051 kn, zatim obveze za nabavu nefinancijske imovine u iznosu 156 kn i obveza za kredite i zajmove u iznosu od 1.131.956 kn. te se odnose na nedospjele obveze. Kod Dječjeg vrtića Sabunić navedeni iznos se također odnosi na obveze za rashode poslovanja od kojih se iznos od 70 kn odnosi na dospjele obveze, a iznos od 66.584 kn na nedospjele obveze. U Bilješkama uz obrazac Obveze detaljnije su razrađene navedene obveze.

**Bilješka broj 10, AOP 231**

U odnosu na prethodnu godinu vlastiti izvori općine Privlaka su se povećali za 7 % i iznose 62.792.728 kn. U postupku utvrđivanja rezultata temeljem čl 81. i 82. Pravilnika o proračunskom računovodstvu i računskom planu najprije se provodi sučeljavanje prihoda i primitaka s rashodima i izdacima, te se utvrđuje njihova razlika kao višak ili manjak po tekućim, kapitalnim i financijskim aktivnostima (sučeljavanje skupina 3 i 6, 4 i 7, te 5 i 8). Nakon navedenog sučeljavanja provode se obvezne korekcije rezultata –za dio skupine prihoda 6 kojom se financira dio rashoda skupine 4, za dio skupine prihoda 7 kojom se financira dio rashoda skupine 3 te za dio skupine prihoda 7 kojom se financira dio izdataka skupine 5.

Slijedom navedenog provedena je korekcija u iznosu od 296.500 kuna za primljenu kapitalnu pomoć od EU (APPRRR) za izgradnju sportskog centra Šumica u Sabunikama, zaduženjem računa viška prihoda poslovanja, a odobravanjem računa manjka prihoda od nefinancijske imovine.

Podaci u bilanci se iskazuju nakon obvezne korekcije rezultata, iz čega proizlazi odstupanje u odnosu na podatke u obrascu PR-RAS.

Na dan 31. prosinca 2021. godine višak prihoda poslovanja općine Privlaka iznosi 11.497.810 kn. Manjak prihoda od nefinancijske imovine iznosi 3.486.338 kn. Višak prihoda za raspored u sljedećoj proračunskoj godini iznosi 8.643.428 kn.

Dječji vrtić je u 2021. godini ostvario manjak prihoda u iznosu od 17.507,27 kn odnosno 12.144,79 kn manjka prihoda poslovanja i 5.362,48 kn manjka prihoda od nefinancijske imovine. Manjak prihoda proizlazi iz 2021. godine kada je iznosio 42.122 kn a sve zbog situacije uzrokovane korona virusom.

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)**

**Bilješka broj 1**

U ovom obrascu evidentirani su rashodi po svojoj namjeni. Plaćanje prema proračunskim korisnicima eliminirana su iz ovog izvještaja kad se radio izvještaj samo za općinu Privlaka. Kod konsolidiranog izvještaja rashodima općine Privlaka pridodani su rashodi proračunskog korisnika Dječjeg vrtića Sabunić (AOP 112) predškolsko obrazovanje u iznosu od 752.410 kn.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (Obrazac: P-VRIO)**

**Bilješka broj 1, AOP 001**

U obrascu su prikazane promjene u obujmu imovine koje se u cijelosti odnose na općinu Privlaka i to iznos povećanja od 595.507 kn te iznos smanjenja od 1.907 kn.

**Bilješka broj 2, AOP 021**

Iznos povećanja obujma proizvedene dugotrajne imovine u iznosu od 595.507 kn odnosi se na evidentiranje spremnika za odvojeno prikupljanje otpada sukladno Ugovoru br. 2021/001934 o prijenosu prava vlasništva spremnika za odvojeno prikupljanje otpada bez naknade između Fonda za zaštitu okoliša i energetsku učinkovitost i općine Privlaka od 10. svibnja 2021. godine.

**Bilješka broj 3, AOP 032**

Iznos smanjenja potraživanja za prihode poslovanja u iznosu od 1.907 kn odnosi se na iznos zastarjelih potraživanja naknade za uređenje voda u iznosu od 304 kn za koja je u prethodnim godinama napravljan ispravak vrijednosti potraživanja po 50 %, te na zastarjelih potraživanja komunalne naknade u iznosu od 1.603 kn za koja je također u prethodnim godinama napravljen ispravak vrijednosti potraživanja po 50 %.

1. **BILJEŠKE UZ IZVJEŠTAJ O OBVEZAMA (Obrazac: Obveze)**

**Bilješka broj 1**

U procesu konsolidacije istovrsne stavke Izvještaja o obvezama proračuna zbrajaju se sa odgovarajućim stavkama iz Izvještaja o obvezama proračunskih korisnika.

Početno stanje obveza (AOP 001) iznosi 451.122 kn. U izvještajnom razdoblju nastale su nove obveze (AOP 002) u iznosu od 23.912.349 kn, podmireno je ukupno 22.448.654 kn (AOP 020), te stanje obveza na kraju izvještajnog razdoblja iznosi 1.914.817 kn.

**Bilješka broj 2, AOP 090**

Stanje nedospjelih obveza kod općine Privlaka iznosi 1.848.163 kn a odnosi se na:

- obvezu za plaće 12/21 u iznosu od 131.124 kn

- naknadu za uređenje voda (obveza za Hrvatske vode) 40.467 kn

- nedospjele obveze prema dobavljačima za materijalne rashode 324.776 kn

- nedospjele obveze prema dobavljačima za nefinancijsku imovinu 156 kn

- ostale tekuće obveze 219.684 kn

- obveze za kredite i zajmove 1.131.956 kn.

Stanje obveza na dan 31.12.2021. godine kod proračunskog korisnika Dječjeg vrtića Sabunić iznosi 66.654 kn od čega dospjele obveze iznose 70 kn, a nedospjele 66.584 kn.

Stanje dospjelih obveza odnosi se na obveze za uredski materijal i ostale materijalne rashode dobavljača Bauhaus u iznosu od 70 kn, dok se nedospjele obveza odnosi se na:

- obvezu za plaće 12/21 u iznosu od 54.550 kn

- nedospjele obveze prema dobavljačima za materijalne rashode u iznosu od 12.034 kn

Osoba za kontaktiranje:

Katarina Šango, struč.spec.oec

Telefon: 023 366 628

 Zakonski predstavnik:

 Gašpar Begonja, dipl. ing.

Privlaka, 22. veljače 2021. godine